**Evangélikus templom Jolsva**

|  |
| --- |
| A kép forrása: angelfromNR / PanoramioA kép forrása: angelfromNR / Panoramio |

|  |  |
| --- | --- |
|  |  |
|  |  |
|  |  |
|  |  |
|  |  |
| Jelentőség: | Egyetemes jelentőség: 2 Jelentőség a szűkebb környezet/adott ország szempontjából: 4 Magyar történelmi jelentőség: 3 |
| A település mai neve: | [Jelšava](http://muemlekem.hu/hatareset?telepules=Jolsva) |
| A település magyar neve: | [Jolsva](http://muemlekem.hu/hatareset?telepules=Jolsva) |
|  |  |
|  |  |
| Cím: | A fő tér (Námestie SNP) déli részén |
| Egyéb adat: |  |
| Rövid leírás: | A várost a közeli vasérc- és ólomlelőhelyek kitermelésére német területről ide tele telepített bányászok alapították a 13. században. A klasszicista stílusú, jolsvai evangélikus templom tekintélyes méretű építmény. A Türelmi Rendelet után épült, eredetileg torony nélkül. Alaprajzát tekintve azt az olasz eredetű rendszert képviseli, amely a római katolikus templomok építésekor kialakult gyakorlat következtében jelentkezett az evangélikus egyházban is. Jellegzetessége a hosszirányúság, három szakasz egymásutánja, amelyekből a középső, az úgynevezett négyzet nemcsak magasabb, hanem szélesebb is a másik kettőnél, s így bizonyos fokig a centrális alaprajzú templomok gondolatát idézi. Bejárati része és apszisa porosz boltozatos, a négyzet magas keresztboltozattal van lefedve, belső berendezése késő barokk-rokokó ízlésű, Reisiger József helybeli fafaragó mester remeklése. A torony későbbi keletű, de külön érdekessége az úgynevezett átmeneti emelet kiképzés módja: háromszög idomzat és fejezetes pilaszterek által olyan gazdagon tagolt, hogy önálló részként hat. A leírás Erdélyi Géza: Gömör vármegye klasszicista építészete című munkája nyomán készült. |
| Adatlapot készítette: | szépmíves |
|  |  |

Forrás: http://www.muemlekem.hu/